Yksisirkkaiset
Yksisirkkaiset (Liliopsida synon. Monocotyledonae) ovat kasveja, joilla on vain yksi sirkkalehti eli alkeislehti. Ne muodostavat toisen koppisiemenisten kasvien luokista kaksisirkkaisten ohella. Yksisirkkaiset ovat monofyleettinen ryhmä, joka kehittyi todennäköisesti alkeellisesta kaksisirkkaisesta kasvista. Varhaisimmat fossiililöydöt ovat peräisin liitukauden alusta.
Yksisirkkaisten kasvien ominaispiirteitä ovat hajallaan olevat johtojänteet, ehyet ja ehytlaitaiset silposuoniset lehdet sekä kolmella jaollinen kehälehtien lukumäärä. Näillä perusteilla ei kuitenkaan aina voida erottaa yksisirkkaista kasvia kaksisirkkaisesta.
Usein yksisirkkaisten kasvien pääjuuri kuolee varhaisessa vaiheessa. Sen tilalle kehittyvät hajajuuret.[1]
Aiemmin yleisessä käytössä ollut Cronquistin luokittelu on vähitellen syrjäytynyt uudempien, enemmän todellisia sukulaisuussuhteita noudattavien järjestelmien tieltä.
APG II:n (Angiosperm Phylogeny Group) mukainen luokittelu jakaa yksisirkkaiset kymmeneen lahkoon sekä kahteen heimoon, joita ei ole vielä yhdistetty mihinkään lahkoon:
Ydinyksisirkkaiset Acorales Alismatales - sarpiomaiset Asparagales - parsamaiset Dioscoreales - jamssimaiset Liliales – liljamaiset Pandanales - kairapalmumaiset Petrosaviaceae (sijoittamaton heimo) Commelinidae Arecales – palmumaiset Commelinales - soljomaiset Poales – heinämäiset Zingiberales - inkiväärimäiset Dasypogonaceae (sijoittamaton heimo)
Cronquistin järjestelmän mukaiset alaluokat ovat:
Alismatidae Aceridae Commelinidae Liliidae Zingiberidae.
* Luokka:Seulonnan keskeiset artikkelit